Усяго за 10 км ад Асады Дзедзінай ёсць вёска з невытлумачальным тапонімам — Ідолта. Яна стаіць на беразе прывабнага возера і ў ёй можна ўбачыць сядзібны дом, які не развальваецца! У ім размешчаная мясцовая кантора, а побач прыпаркаваны ровары тых, хто ў ёй засядае. Заўважна, што дом аднаўлялі старанна — крыху шкада, што ён мутна-ружовы і крыты металадахоўкай. Хоць хто яго ведае: раптам Яўген Мілаш, якому належала ўсё гэта ў пазамінулым стагоддзі, быў бы не супраць.